सुहासिनी कोरटकरांनी दिल्लीच्या सुप्रसिद्ध ठुमरी गायिका नैनादेवी यांच्याकडून ठुमरीचे मार्गदर्शन घेतले. त्यासुमारास त्यांना दिल्लीच्या केंद्रीय मानव संसाधन मंत्रालयातर्फे संगीताची वरिष्ठ छात्रवृत्ती देण्यात आली होती. हिंदी व मराठी अभंग, गीत, गझल त्यांनी संगीतबद्ध केल्या. संगीताच्या तालमींबरोबरच त्यांनी गांधर्व <MASK> संगीत अलंकार परीक्षा दिली, ती त्या संपूर्ण देशामध्ये द्वितीय क्रमांकाने उत्तीर्ण झाल्या (१९६६). केंद्रीय विद्यालयात १९६८पासून संगीत शिक्षिका म्हणून त्यांनी अध्यापन केले. त्याच्या वडिलांच्या निधनाच्या (१९६८) धक्क्यातून सावरून त्यांनी संगीताचार्य ही पदवीही संपादन केली. दरम्यान युनियन पब्लिक सर्व्हिस कमिशनच्या परीक्षेमध्ये त्या उत्तीर्ण झाल्या आणि त्यांची पुणे आकाशवाणी केंद्रावर कार्यक्रम अधिकारी म्हणून नियुक्ती झाली.
कोरटकर, सुहासिनी रामराव
संसद महाविद्यालयाची आकाशवाणी दूरदर्शन